Breznica
Breznica je župa koja se nalazila u srednjem toku rijeke Ćehotine. Breznica se prostirala od okoline Pljevlja na istoku do Bukovice na sjeverozapadu. Breznica se prvi put spominje 1296. Po mnogima središte župe predstavljalo je naselje pod istim imenom Breznica, a koje je pretača kasnijeg naselja Pljevlja. Područje župe je najvjerovatnije 1373. zauzeo Tvrtko I Kotromanić od Nikole Altomanovića i pripojio Bosni. Srednjovjekovni utvrđeni gradovi pljevaljskog kraja predstavljaju manja utvrđenja koja se obično nalaze u središtima župa i skoro sva su na trasama puteva. Osnovna namjena im je odbrambene prirode. Nalaze se na stjenovitim uzvišenjima ili visoko na brdima – na teško pristupačnim mjestima. Sredinom 15. vijeka u Breznici se pominju dva grada – Kukanj i Ravan (Ravanski grad). Dobro su očuvani ostaci grada Kuknja i podgrađa Potkukanj u selu Kukanj, na lijevoj obali Ćehotine, zapadno od Pljevlja. Područje župe Breznica u 15. vijeku pripada rodu Kosače.